Na temelju članka 6. Zakona o zakupu i kupoprodaji poslovnoga prostora („Narodne novine“ br. 125/11, 64/15, 112/18 i 123/24), članaka 54. i 101. Statuta Općine Križ („Glasnik Zagrebačke županije“ br. 11/21, 57/23 i 25/25), članka 5. Odluke o zakupu i kupoprodaji poslovnoga prostora („Glasnik Zagrebačke županije“ br. 3/25) i Zaključka o raspisivanju javnog natječaja za davanje u zakup poslovnoga prostora u Križu (KLASA: 372-01/25-01/19, URBROJ: 238-16-03-25-1 od 07. kolovoza 2025. godine), Općinski načelnik Općine Križ raspisuje

JAVNI NATJEČAJ

**za prikupljanje pisanih ponuda za davanje u zakup poslovnoga prostora u Križu**

Općina Križ daje u zakup poslovni prostor u Križu, Trg Svetog Križa 12, Križ, koji se nalazi u prizemlju zgrade u parku na k.č.br. 575/6 k.o. Križ, sveukupne površine 89,51 m2.

Poslovni prostor daje se u zakup za obavljanje uslužnih djelatnosti usmjerenih na održavanje kulturno-umjetničkih i kreativnih sadržaja, radionica i sličnih aktivnosti, za sve dobne uzraste stanovništva.

Početni iznos mjesečne zakupnine iznosi: 142,32 EUR-a.

Općina Križ nije obveznik u sustavu poreza na dodanu vrijednost.

Poslovni prostor daje se u zakup na određeno vrijeme - deset godina, računajući od dana zaključenja ugovora o zakupu, uz mogućnost produljenja za daljnjih najduže deset godina odnosno sklapanja novog ugovora na određeno vrijeme od najduže deset godina, pod propisanim uvjetima.

Poslovni prostor može se pogledati radnim danom od 8 do 14 sati uz prethodnu najavu na telefon: 01 2831-510.

U natječaju mogu sudjelovati fizičke osobe državljani Republike Hrvatske, pravne osobe registrirane u Republici Hrvatskoj i strani državljani sukladno pozitivnim propisima Republike Hrvatske, a odabrana može biti samo ponuda ponuditelja koji ispunjava uvjete natječaja.

Pravo prednosti na sklapanje ugovora o zakupu poslovnoga prostora imaju osobe određene zakonom kojim se uređuju prava hrvatskih branitelja iz Domovinskog rata i članova njihovih obitelji ako se te osobe u svojoj prijavi na natječaj za navedeni prostor pozovu na to pravo, ako ispunjavanju uvjete iz natječaja, uvjete iz Zakona te prihvate najviši ponuđeni iznos zakupnine.

Najpovoljniji ponuditelj dužan je najkasnije u roku od 30 dana od dana donošenja odluke o odabiru odnosno davanju u zakup prostora sklopiti ugovor o zakupu i preuzeti poslovni prostor. Ukoliko najpovoljniji ponuditelj ne postupi po navedenom smatrat će se da je isti odustao od sklapanja ugovora o zakupu te kao i u slučaju kada odustane od sklapanja ugovora, općinski načelnik može izabrati drugu po redu najpovoljniju ponudu ili raspisati novi natječaj.

U natječaju ne mogu sudjelovati odnosno ne mogu biti izabrani kao najpovoljniji, osobe koje imaju dospjelih nepodmirenih obveza prema državnom proračunu i proračunu Općine Križ po bilo kojoj osnovi, kao i oni ponuditelji kojima je sukladno posebnim propisima i aktima odobrena odgoda plaćanja obveza prema državnom i općinskom proračunu, a ne pridržavaju se rokova plaćanja.

Poslovni prostor daje se u zakup u postojećem – viđenom stanju bez mogućnosti priznavanja naknadnog prigovora. Napominje se da se na pročelju zgrade u kojoj se nalazi predmetni poslovni prostor nalazi bankomat banke, kojeg održavaju i servisiraju nadležne službe angažirane od strane banke te je zakupnik istima dužan omogućiti slobodan pristup preko poslovnoga prostora koji se daje u zakup.

Općina Križ ne snosi nikakve troškove u vezi sa sudjelovanjem ponuđača u natječaju te zadržava pravo prihvatiti ili odbiti svaku ponudu i poništiti natječaj i odbiti sve ponude u bilo koje vrijeme prije sklapanja ugovora, a da pritom ne snosi nikakvu odgovornost prema odbijenom ponuđaču ili ponuđačima, niti je obvezno objasniti odbijenom ponuđaču razloge takvog postupka.

Pisana ponuda mora sadržavati odnosno imati u privitku:

* ime i prezime ili naziv, adresa prebivališta ili sjedišta, OIB, telefon i ostali kontakt podaci ponuditelja;
* presliku osobne iskaznice ako je ponuditelj fizička osoba;
* dokaz o registraciji odnosno upisu u registar: sudski, obrtni, udruga, političkih stranaka ili drugi registar;
* presliku dokumentacije kojom se dokazuje svojstvo osobe koja se poziva na pravo prvenstva;
* ponuđeni mjesečni iznos zakupnine;
* kratki opis planirane djelatnosti koju bi ponuditelj obavljao u poslovnom prostoru u zakupu;
* uvjerenje nadležne Porezne uprave o nepostojanju duga prema državnom proračunu odnosno odobrenje odgode plaćanja obveza s pridržavanjem rokova plaćanja;
* pisanu izjavu ponuditelja kojom u slučaju odabira sklapa ugovor o zakupu poslovnoga prostora i prihvaća opće uvjete zakupa propisane Odlukom o zakupu i kupoprodaji poslovnoga prostora („Glasnik Zagrebačke županije“ br. 3/25) te potvrđuje činjenicu da je upoznat sa stanjem i opremljenošću prostora koji se daje u zakup, kao i da uzima u zakup poslovni prostor u viđenom stanju, te da će ga, u slučaju utvrđene potrebe, urediti i privesti ugovorenoj namjeni o vlastitom trošku i da se odriče prava primjene instituta stjecanja bez osnove i poslovodstva bez naloga (bez obzira da li će u poslovni prostor ulagati sa ili bez suglasnosti zakupodavca);
* pisanu izjavu ponuditelja kojom pod materijalnom i kaznenom odgovornošću izjavljuje da nema dugovanja prema Općini Križ.

Pisane ponude mogu se podnijeti na obrascima koje zainteresirani ponuđači mogu preuzeti u Općini Križ ili na internetskoj stranici Općine Križ.

Ponude se dostavljaju u zatvorenim omotnicama, s naznakom: „Ne otvarati - ponuda za zakup poslovnog prostora“, na adresu: Općina Križ, Trg Sv. Križa 5, 10 314 Križ, a predaju se putem pošte (u pravilu preporučenom pošiljkom, za slučaj potrebe dokazivanja da je ponuda predana u roku) ili neposredno na urudžbeni zapisnik Općine Križ.

Rok za dostavu ponuda je **8 dana** od dana objave javnog natječaja u Narodnim novinama.

Zakašnjele ponude ne otvaraju se, već se iste vraćaju ponuditeljima neotvorene.

Natjecatelji čije ponude nisu potpune te oni koji ne ispunjavanju uvjete natječaja, ne mogu sudjelovati u postupku utvrđivanja najpovoljnijeg ponuditelja.

Ponude se ne otvaraju javno, a o otvaranju ponuda sastaviti će se zapisnik.

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

Sudionici javnog natječaja čije su ponude bile pravovremene i potpune obavijestit će se o najpovoljnijoj ponudi, odnosno o drugačijem ishodu natječajnog postupka u roku od 8 dana od donošenja odluke, pisanim putem na prijavljenu adresu.

Sve dodatne informacije mogu se dobiti u Jedinstvenom upravnom odjelu Općine Križ na telefon: 01 2831-510.

 Općina Križ